Odense Adresse-Contoirs Efterretninger, 1832-08-31
Portugal. Jndtil den 14 August var her endnu intet Afgjørende, hverken tillands eller tilsøes, forefaldet, men begge Partier, syntes at lagttage hinanden. Don Pedro befandt sig endnu i Oporto, som han lod stærkt befæste. Ligesom han leed Mangel paa Rytterie, fattes Miguelisterne Skyts, især af det grove, og at indtage Staden med Storm vilde være forbunden med alt for stort Mennesketab, helst da Don Pedro har ladet anlægge flere Miner, som han i Tilfælde af et Uheld øieblikkelig vilde lade springe. Den 7de forefaldt en Fægtning ved Penafjell, hvor Grev Villaffor med 3000 Md. overrumplede det miguelistiske Korps, fornaglede Kanonerne og ødelagde de opkastede Skandser; men den 5te Bataillon drev sin Jver saavidt i at forfølge Fienden, at den tilsidst saae sig omringet af 10,000 Md., gjennem hvilke den maatte bane sig Tilbageveien med Bajonetten. Tabet skal imidlertid kuns have beløbet sig til 50 Dræbte, 80 Saarede og 30 til 40 Fangne. En Time for var Grev Villaflor Seiren saa vis, at han sendte Keiseren en Depesche, skreven med Blystift, hvori han skildrede denne Dag som den lykkeligste i sit Liv, da Miguelisterne vare adspredte til alle Sider. Kommandanten for den 5te Bataillon, som trak sig tilbage uden befaling, mener Man vil blive stillet for en Krigsret og skudt. Den 10de skal være forefaldet en ny Fægtning, hvis Udfald dog endnu ikke var bekjendt. Paa Søen forefaldt ogsaa den 7de en 2 Timers Kamp hvori Don Miguels Flaade blev drevet paa Flugten, men efter at have trukket samtlige Skibe til sig, holdt Sartorius, som hverken i Størrelse eller Antal skal være den voxen, det ikke for raadeligt at forfølge den. Ved det første Skud blev Stormasten paa Linieskibet Johan IV bortskudt. Den 15de skal endog Don Miguels Flaade have krydset i Nærheden, af Oporto, hvor Admiral Sartorius siges at have lokket den hen, i Haab om at forstærke sig med de øvrige af Expeditionens Skibe; men engelske Blade befrygte vel ikke uden Grund, at Oporto snart vil blive erklæret i Blokadestand, Senere Beretninger tale om en ny Fægtning den 11te, som vel har været ærefuld for Sartorius, men uden noget egentligt Resultat. Den 16 Aug. skal han dog have havt alle sine Skibe samlede og været bereed til at byde den miguelistiske Eskadre Spidsen. Skulde det imidlertid mislykkes ham, da vilde Don Pedro blive indsluttet baade fra Land og Søesiden i Oporto. Ogsaa hedder det, at Miguelisterne den 25 August vilde gjøre et almindeligt Angreb. Endskjøndt det begyndte at fattes paa Levnetsmidler i Oporto, skulle Don Pedros Tropper dog endnu være ved godt Mod, og i al Fald belavede paa, hvis Seiren ikke skulde krone deres Anstrængelser, at sælge deres Liv dyrt. Miguelisterne ere meget tilfreds med den engelske Flaades Forhold saavel ved Lissabon som Oporto. Som et Beviis paa dens strænge Neutralitet anføres, at den stak i Søen, saasnart de krigførende Eskadrer nærmede sig og var i Frastand Tilskuer til Kampen. Admiral Parker gav endog Sartorius en Bebreidelse, fordi han vilde søge Skjul bag det engelske Admiralskib ved Lissabon, og saaledes sikre sig for Jlden fra Batterierne. Don Pedros Folk skulle ogsaa være misfornøiede over den engelske Konsuls Forhold i Oporto. Desto større Deeltagelse finde de i Londonner Blade, som opfordre Engelland og Europa til at erklære sig for den retfærdige Sag." J London hverves ogsaa aabenbar for Don Pedros Regning, og flere Fartøier afgaae med Levnetsmidler og Krigsfornødenheder til Oporto; men til Donna Marias Erkjendelse høres endnu slet intet.